Pielikums Nr. 1
atklāta konkursa “Apkures kokskaidu granulu piegāde Līvānu novada pašvaldības iestādēm”,
identifikācijas Nr. LNP 2026/8, nolikumam 
 

TEHNISKĀ SPECIFIKĀCIJA 

	1. Plānotais preču piegādes apjoms:

	1.1. Līvānu novada pašvaldības iestādēm nepieciešamais granulu apjoms 12 mēnešiem:

	1.1.1. Rožupes pagasta pārvalde - 125 tonnas;

	1.1.2. Sociālās aprūpes centrs „Rožlejas” - 55 tonnas;

	1.1.3. Jersikas pamatskola - 35 tonnas;

	1.1.4. Turku saieta nams - 25 tonnas;
KOPĀ: 240 tonnas



	2. Kokskaidu granulu kvalitātes prasības:

	2.1. Granulām jābūt ekoloģiski tīras koksnes bez piedevām vai sasaistes vielām. Preču (beramo apkures kokskaidu granulu) kvalitāte: ir spēkā esošs ENplus A1 kvalitātes sertifikāts vai ekvivalents (Home - LV - Enplus). 

	2.2. Apkures kokskaidu granulu izcelsmes valsts -  Piegādes izpildē netiks ietvertas Krievijas Federācijas un Baltkrievijas Republikas un citas sankciju sarakstos norādīto valstu izcelsmes preces un pakalpojumi.

	2.3. Granulu diametrs 6 – 8 mm 

	2.4. Siltumspēja ne mazāk kā 4,6 kWh/kg

	2.5. Pelnu saturs no sadedzinātā tilpuma līdz 1,0 %

	2.6. Sapresējuma tilpumsvars ne mazāks kā 600 kg/m3 

	2.7. Relatīvais mitrums ne vairāk kā 10%.

	2.8. Granulu iepakojums: 15 - 16 kg maisos.

	2.9. Sēra saturs granulu koksnē nedrīkst pārsniegt 0,05 %.

	2.10. Hlora daudzums granulu koksnē nedrīkst pārsniegt 0,02 %.

	2.11. Nobirzums ne mazāk kā 1,40 %



	3. Piegādes nosacījumi:

	3.1. Granulas piegādāt nepieciešams katrā objektā pēc attiecīgās adreses, nodrošinot granulu maisu izkraušanu un augstāk minētās kvalitātes prasības.

	3.2. Granulas tiek iepirktas atvēlētā finansējuma ietvaros un var nesasniegt norādīto daudzumu.

	3.3. Piegādes apjomi un plānotais granulu piegādes laiks iepriekš jāsaskaņo ar Pasūtītāju ne vēlāk kā 1 (vienu) dienu pirms piegādes.

	3.4. Granulu piegāde notiek pa daļām, saskaņā ar 1. punktā norādīto pašvaldības iestāžu pasūtījumiem, piegādi veicot uz norādītajām adresēm Līvānu novada teritorijā.

	3.5.  Preču piegādes termiņš pēc Pasūtītāja pieprasījuma saņemšanas- Preču piegādes termiņš – ne vēlāk kā 15 (piecpadsmit)  dienu laikā, skaitot no Pasūtītāja mutiska vai rakstiska pieprasījuma saņemšanas dienas.

	3.6. Līguma kopējais plānotais izpildes termiņš 12 (divpadsmit) mēneši no līguma noslēgšanas dienas vai līdz Līgumā noteiktās cenas sasniegšanai.

	3.7. Piegādātājs nodrošina kokskaidu granulu kvalitātes atbilstību atbilstoši iepirkuma nolikuma un Latvijas Republikas normatīvo aktu prasībām.

	3.8. Granulu piegāde tiek veikta ar Piegādātāja transportu, ar Piegādātāja iekraušanu un izkraušanu Pasūtītāja norādītajās piegādes vietās.

	3.9. Piedāvātajā cenā jābūt iekļautiem piegādes izdevumiem un visiem normatīvajos aktos paredzētajiem nodokļiem.

	3.10. Par piegādāto preci apmaksa notiek 15 (piecpadsmit) dienu laikā no rēķina saņemšanas dienas Pasūtītāja grāmatvedībā.

	3.11. Iepirkuma īstenošanas laikā var tikt papildinātas piegādes adreses.



Kopējais plānotais Preču piegādes apjoms ir 240 (divi simti četrdesmit)  tonnas, apjomam ir orientējošs raksturs un tas ir noteikts pēc iepriekšējos laika periodos faktiski izlietotā Preču daudzuma. Līguma izpildes laikā pasūtītājam ir tiesības saņemt preci pēc to faktiskās nepieciešamības un piegādātājam neatkarīgi no piegādes apjoma, preču piegādi jāsniedz par iepirkuma procedūrai piedāvāto vienības cenu. 


Tehniskās specifikācijas sagatavošanas vai pēdējās aktualizācijas datums – 26.01.2026.

